Ruth Fulton Benedict
Store norske leksikon,Samfunn,Samfunnsfag,Antropologi,Antropologer
Ruth Fulton Benedict var en amerikansk antropolog og sosiolog. I 1930 ble Benedict professor ved Columbia University i New York.
Ideer I sitt hovedverk, Patterns of Culture (1934, norsk oversettelse Kulturmønstre, 1970), som er en av antropologiens bestselgere, lanserte hun konfigurasjonsteorien. Ifølge den er det sammenstillingen av kulturelementene, deres konfigurasjon, som gir hver kulturform sitt særpreg og sin unike livsstil. Hun prøvde også å vise hvordan disse livsstilene skaper personlighetstyper som er spesifikke for de ulike kulturformene.Benedict illustrerte teorien sin med et studium av tre kulturer. Zuni-folket i New Mexico ble beskrevet som balanserte og harmoniske («apolloniske»), mens kwakiutl-folket på Amerikas nordvestkyst ble ansett som det motsatte («dionysiske»). De melanesiske dobuene, på sin side, omtalte hun som angstfylte, med mye intern krangel. Betydning Benedict har betydd mye for moderne sosialantropologi og sosialpsykologi, blant annet via skriftene til Margaret Mead. Utgivelser I 1946 publiserte hun en karakteristikk av japansk kultur, The Chrysanthemum and the Sword. Boken Race, Science and Politics (1940) er en nøktern imøtegåelse av rasefordommer. Les mer i Store norske leksikon antropologi sosiologi sosialpsykologi kwakiutl dobuer